CELEX: 22014D0374
Language: sl
Date: 2014-04-09 00:00:00
Title: 2014/374/EU: Sklep Skupnega odbora za kmetijstvo št. 2/2014 z dne 9. aprila 2014 o spremembi Sklepa št. 2/2003 Skupnega odbora za kmetijstvo, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi z dne 21. oktobra 2003 , glede ustanovitve delovnih skupin in določitve njihovih pristojnosti

20.6.2014   
            
            
               SL
            
            
               Uradni list Evropske unije
            
            
               L 180/60
            
         SKLEP SKUPNEGA ODBORA ZA KMETIJSTVO št. 2/2014
   z dne 9. aprila 2014
   o spremembi Sklepa št. 2/2003 Skupnega odbora za kmetijstvo, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi z dne 21. oktobra 2003, glede ustanovitve delovnih skupin in določitve njihovih pristojnosti
   
      (2014/374/EU)
   
   SKUPNI ODBOR ZA KMETIJSTVO JE –
   ob upoštevanju Sporazuma med Evropsko skupnostjo in Švicarsko konfederacijo o trgovini s kmetijskimi proizvodi in zlasti člena 6(7) Sporazuma,
   ob upoštevanju naslednjega:
   
               (1)
            
            
               Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Sporazum) je začel veljati 1. junija 2002.
            
         
               (2)
            
            
               Priloga 12 k Sporazumu se nanaša na zaščito geografskih označb in označb porekla za kmetijske proizvode in živila.
            
         
               (3)
            
            
               V skladu s členom 15(6) Priloge 12 k Sporazumu delovna skupina za „ZOP in ZGO“ Skupnemu odboru za kmetijstvo (v nadaljnjem besedilu: Odbor) na njegovo prošnjo pomaga.
            
         
               (4)
            
            
               S Sklepom Odbora št. 2/2003 so bile ustanovljene delovne skupine in določene njihove pristojnosti.
            
         
               (5)
            
            
               Po sprejetju Sporazuma o zaščiti geografskih označb in označb porekla za kmetijske proizvode in živila dne 1. decembra 2011, s katerim je bila k Sporazumu dodana Priloga 12, bi bilo treba spremeniti sklep Odbora št. 2/2003, zlasti v zvezi s podlago Sporazuma in pristojnostmi delovne skupine za „ZOP in ZGO“ –
            
         SKLENIL:
   Člen 1
   V Prilogi k Sklepu št. 2/2003 Skupnega odbora za kmetijstvo z dne 21. oktobra 2003 o ustanovitvi delovnih skupin in določitvi njihovih pristojnosti se v zvezi z delovno skupino za „ZOP in ZGO“„Delovna skupina za ‚ZOP in ZGO‘“ nadomesti z:
   
      
         „Delovna skupina za ‚ZOP in ZGO‘
      
      
         Podlaga sporazuma (Priloga 12)
      
      Člen 15(6) Priloge 12 o zaščiti geografskih označb in označb porekla za kmetijske proizvode in živila.
      
         Pristojnosti delovne skupine v skladu s členom 15
      
      
                  1.
               
               
                  Obravnava vseh vprašanj v zvezi s Prilogo 12 in njenim izvajanjem.
               
            
                  2.
               
               
                  Redno preverjanje razvoja nacionalnih zakonov in drugih predpisov pogodbenic na področjih, ki jih obsega Priloga 12.
               
            
                  3.
               
               
                  Oblikovanje zlasti predlogov, ki se Skupnemu odboru predložijo z namenom prilagoditi in posodobiti dodatke k Prilogi 12.“
               
            
   Člen 2
   Ta sklep začne veljati 1. maja 2014.
   
      V Bernu, 9. aprila 2014
      
         
            Za Skupni odbor za kmetijstvo
         
         
            Predsednica in vodja delegacije Evropske unije
         
         Susana MARAZUELA-AZPIROZ
         
            Vodja švicarske delegacije
         
         Jacques CHAVAZ
         
            Sekretar Odbora
         
         Ioannis VIRVILIS